NAZIV PROJEKTA : ***Za dobra stara vremena***

TEMA: prošlost

CILJ PROJEKTA: povezivati prošlost, sadašnjost i budućnost čuvajući uspomene na pretke; osposobiti učenike da razlikuju prošlost, sadašnjost i budućnost uspoređujući uvjete i način života ljudi te da ovladaju jezičnim sredstvima za iskazivanje događaja u prošlosti, sadašnjosti i budućnosti

ZADAĆE PROJEKTA:

* razlikovati prošlost, sadašnjost i budućnost na temelju događaja iz vlastite prošlosti i prošlosti svojih predaka
* razlikovati pretke i potomke
* razumjeti pojam desetljeće, stoljeće i tisućljeće
* snalaziti se na vremenskoj crti (lenti vremena)- odrediti stoljeće
* upoznati važne kulturno – povijesne spomenike zavičaja
* istraživati i povezivati temeljem povijesnih izvora (predmeti,fotografije...)
* pronaći traženu obavijest u dječjoj enciklopediji služeći se kazalom i abecednim redom
* primati radijsku emisiju za djecu i sudjelovati u kreiranju radijske emisije o određenoj temi
* čitati dječji roman s tematikom prošlih vremena
* sudjelovati u raspravi poštujući uljudbena pravila, pridržavati se teme poštujući tuđe i iznoseći vlastito mišljenje
* oblikovati i pisati sastavak uz poticaj
* vizualno opaziti i izraziti plohu; uočavati i izražavati se tonskim i kolorističkim slikanjem
* izražajno pjevati i jasno izgovarati tekst tradicijske pjesme
* usvajanje osnovnih plesnih struktura i elementarnih igara
* upoznati običaje svog zavičaja
* posjet muzeju

PLAN RADA

* vrijeme : siječanj, veljača, ožujak 2019.
* mjesto : učionica, školska knjižnica, okolica škole (kulturno – povijesni spomenici)

AKTIVNOSTI

* etnografska izložba u razredu
* prezentacija Moje prvo desetljeće
* prezentacija Prošlost mog mjesta
* osmišljavanje i snimanje radijske emisije Za dobra stara vremena
* rasprava : Ljepše je živjeti u prošlosti/sadašnjosti
* koristeći dječju enciklopediju pronaći informacije o važnim izumima
* čitati dječji roman Vlak u snijegu, gledati istoimeni dječji film, usporediti roman i film te usporediti način školovanja i život djece u prošlosti i danas
* posjet Muzeju evolucije u Krapini
* opisivati djeda i baku
* naslikati portret bake i djeda, slikati stare predmete iz etnografske zbirke
* pjevati tradicijske pjesme svog zavičaja (zagorske popevke)
* posjet kulturno – povijesnim spomenicima zavičaja
* igrati stare tradicijske igre naših djedova i baka
* upoznati pokladne i druge običaje svog zavičaja
* maskenbal : KRAPINSKI PRAČOVJEK





